cyanic-selkie/wikianc huggingface dataset:
দক্ষিণ ককেশাস
প্রাগৈতিহাসিক
ইরান, রাশিয়া এবং তুরস্কের পরিধিতে অবস্থিত এই অঞ্চলটি শতাব্দীর পর শতাব্দী ধরে রাজনৈতিক, সামরিক, ধর্মীয় এবং সাংস্কৃতিক প্রতিদ্বন্দ্বিতা এবং সম্প্রসারণবাদের একটি ক্ষেত্র। তার ইতিহাস জুড়ে অঞ্চলটি বিভিন্ন সাম্রাজ্যের নিয়ন্ত্রণে এসেছিল; যার মধ্যে রয়েছে হাখমানেশি, নিও-অ্যাসিরীয়, পার্থিয়ান, রোমান, সাসানি, বাইজেন্টাইন, উমাইয়া, আব্বাসি, মঙ্গোল, উসমানীয়, ইরানী ( সাফাভি, আফজার্জাজ) ও রুশ সাম্রাজ্য, যার সবকটি তাদের ধর্ম ও সংস্কৃতির পরিচয় এখানে ছড়ায়। ইতিহাস জুড়ে বেশির ভাগ দক্ষিণ ককেশাস সাধারণত ইরান-ভিত্তিক বিভিন্ন সাম্রাজ্য ও ইরানী বিশ্বের অংশের সরাসরি শাসনের অধীনে ছিল। ১৯ শতকে রুশদের কাছে শতাব্দীর সেই দুটি রুশ-পারস্যিক যুদ্ধের ফলে কাজার ইরানকে এই অঞ্চলের কিছু অংশ ছেড়ে দিতে হয়েছিল।
মধ্যযুগ ও রুশ শাসন
৮ম শতাব্দীর মাঝামাঝি আরব-খাজার যুদ্ধের সময় উমাইয়া সেনাবাহিনীর দ্বারা দারবান্দ দখলের সাথে সাথে দক্ষিণ ককেশাসের বেশিরভাগই খিলাফতের অংশ হয়ে ওঠে এবং ইসলাম এর সর্বত্র ছড়িয়ে পড়ে। পরবর্তীতে জর্জিয়ার অর্থোডক্স খ্রিস্টান রাজ্য দক্ষিণ ককেশাসের বেশিরভাগ অংশে আধিপত্য বিস্তার করে। অঞ্চলটি তখন সেলজুক, মঙ্গোল, তুর্কি, সাফাভি, উসমানীয়, আফশারি ও কাজার রাজবংশ কর্তৃক বিজিত হয়েছিল।
১৯ শতকের প্রথমার্ধে দুটি যুদ্ধের পর ( রুশ-পারস্যিক যুদ্ধ: ১৮০৪-১৮১৩; এবং রুশ-পারস্যিক যুদ্ধ (১৯২৬ -১৮২৮) রুশ সাম্রাজ্য বেশিরভাগ দক্ষিণ ককেশাস ( ও উত্তর ককেশাসে দাগেস্তান) জয় করে। ইরানি কাজার রাজবংশ থেকে ইরানের সাথে অঞ্চলটি ঐতিহাসিক আঞ্চলিক সম্পর্ক ছিন্ন করে। ১৮০৪-১৮১৩ সালের যুদ্ধের পরে গুলিস্তান চুক্তির মাধ্যমে ইরান আধুনিক দিনের দাগেস্তান, পূর্ব জর্জিয়া ও বেশিরভাগ আজারবাইজান প্রজাতন্ত্র রাশিয়ার হাতে তুলে দিতে বাধ্য হয়েছিল এবং ১৮২৬-১৮২৮ সালের যুদ্ধের পর তুর্কমেঞ্চে চুক্তির মাধ্যমে ইরান আধুনিক আর্মেনিয়া ও সমসাময়িক আজারবাইজানি প্রজাতন্ত্রের অবশিষ্টাংশ হারায়। ১৮২৮-১৮২৯ সালের যুদ্ধের পর উসমানীয়রা পশ্চিম জর্জিয়া ( আদজারিয়া বাদে, যা তখন বাতুমের সানজাক নামে পরিচিত ছিল) রুশদের হাতে তুলে দেয় এবং তখন থেকে গোটা অঞ্চলে রুশ আধিপত্য পাকা হয়ে যায়।
১৮৪৪ সালে বর্তমানকালের জর্জিয়া, আর্মেনিয়া এবং আজারবাইজান প্রজাতন্ত্রকে একটি একক জারবাদী সরকার-জেনারেল হিসাবে একত্রিত করা হয়, যাকে ১৮৪৪-১৮৮১ ও ১৯০৫-১৯১৭ সালে ভাইস-রয়্যালটি বলা হয়েছিল। রুশ–তুর্কি যুদ্ধের (১৮৭৭–১৮৭৮) পর রাশিয়া উসমানীয়দের কাছ থেকে কার্স, আরদাহান, এগ্রি ও বাতুমিকে দখল করে এই ইউনিটে যোগ দেয় এবং কারস ওব্লাস্ট প্রদেশটিকে দক্ষিণ ককেশাসের সবচেয়ে দক্ষিণ-পশ্চিমাঞ্চলীয় অঞ্চল হিসাবে প্রতিষ্ঠা করে।
আধুনিক যুগ
১৯১৮ সালে রাশিয়ান সাম্রাজ্যের পতনের পর দক্ষিণ ককেশাস অঞ্চলটি ৯ এপ্রিল থেকে ২৬শে মে পর্যন্ত ট্রান্সককেসিয়ান ডেমোক্রেটিক ফেডার্টিভ রিপাবলিক হিসাবে এবং ১৯৩৬ সাল থেকে ১৯৫২ সালের ১২ মার্চ এটি পর্যন্ত ট্রান্সককেশীয় সমাজতান্ত্রিক ফেডারেটিভ সোভিয়েত প্রজাতন্ত্র হিসাবে দুবার একক রাজনৈতিক সত্তায় একীভূত হয়েছিল এবং প্রতিবারই আর্মেনিয়া, জর্জিয়া ও আজারবাইজান নামের তিনটি সোভিয়েত সমাজতান্ত্রিক প্রজাতন্ত্রে বিলীন হয়ে যায়। শেষ পর্যন্ত ১৯৯১ সালে সালে সোভিয়েত ইউনিয়ন ভেঙ্গে গেলে তিনটিই স্বাধীনতা ফিরে পায়।
রুশো-জর্জীয় যুদ্ধ ২০০৮ সালে দক্ষিণ ককেশাস জুড়ে সংঘটিত হয়েছিল, যা এই অঞ্চলে অস্থিতিশীলতা সৃষ্টি করেছিল। এর সমীকরণ মধ্যপ্রাচ্যের মতোই জটিল। এখানে ধর্মের জটিল মিশ্রণের (প্রধানত মুসলিম এবং অর্থোডক্স খ্রিস্টান) সাথে জাতি ও ভাষাগত মিশ্রণও রয়েছে।
তাদের স্বাধীনতার পর থেকে তিনটি দেশ রাশিয়া এবং অন্যান্য দেশের সাথে তাদের সম্পর্কের ক্ষেত্রে বিভিন্ন মাত্রায় সাফল্য পায়। ২০০৪ সালে জর্জিয়ায় গোলাপ বিপ্লবের পর দেশটি বাল্টিক রাজ্যগুলির মতো ন্যাটো এবং ইউরোপীয় ইউনিয়নের সাথে সম্পর্ক খোলার মাধ্যমে পশ্চিম ইউরোপে একীভূত হতে শুরু করে। আর্মেনিয়া রাশিয়ার সাথে সম্পর্ক জোরদার করে চলেছে এবং আজারবাইজান রাশিয়ার উপর নির্ভরতা কমিয়ে এনেছে করে। এটি কৌশলগতভাবে তুরস্ক ও অন্যান্য ন্যাটো রাষ্ট্রগুলির সাথে অংশীদারিত্ব করে।
ঘূর্ণিধূলি
গঠন
সংযোগ=//upload.wikimedia.org/wikipedia/commons/thumb/a/af/Dust_devil_krakow.jpg/200px-Dust_devil_krakow.jpg|বাম|থাম্ব|450x450পিক্সেল| [[পোল্যান্ড|পোল্যান্ডের ক্রাকুফে একটি ঘূর্ণিধূলি]] ভূপৃষ্ঠের কাছাকাছি গরম বাতাস উপরের শীতল বাতাসের মধ্যে দিয়ে দ্রুত উঠে ক্রমবর্ধমান একটি ঊর্ধ্বাভিমুখী বায়ু প্রবাহ গঠন করলে ঘূর্ণিধূলির সৃষ্টি হয়। পরিস্থিতি ঠিক থাকলে বায়ু প্রবাহ ঘুরতে শুরু করতে পারে। বায়ু দ্রুত বৃদ্ধির সাথে সাথে গরম বাতাসের কলামটি উল্লম্বভাবে প্রসারিত হয়। ফলে ভর ঘূর্ণনের অক্ষের কাছাকাছি চলে যায়, যা কৌণিক ভরবেগ সংরক্ষণের মাধ্যমে ঘূর্ণন প্রভাবকে আরও তীব্র করে তোলে। ঘূর্ণিধূলিতে গৌণ প্রবাহ অন্যান্য গরম বাতাসকে সদ্য গঠিত ঘূর্ণির নীচের দিকে অনুভূমিকভাবে গতিশীল করে। যত বেশি গরম বাতাস ক্রমবর্ধমান ঘূর্ণির দিকে ধাবিত হয়ে বায়ুকে প্রতিস্থাপন করতে পারে ঘূর্ণন প্রভাবও তত তীব্র এবং স্থায়ী হয়ে ওঠে। গরম বাতাস বাড়ার সাথে সাথে ঘূর্ণিধূলি শীতল হয়ে তার উচ্ছলতা হারায় এবং শেষ পর্যন্ত বৃদ্ধি বন্ধ করে দেয়। এটি উঠার সাথে সাথে এটি বায়ুকে স্থানচ্যুত করে যা ঘূর্ণির কেন্দ্রের বাইরে নেমে আসে। এই শীতল বায়ু প্রত্যাবর্তন ঘূর্ণায়মান গরম-বাতাসের বাইরের দেয়ালের বিরুদ্ধে ভারসাম্য হিসাবে কাজ করে ঘূর্ণিধূলিকে স্থিতিশীল রাখে।
ঘূর্ণন প্রভাব পৃষ্ঠ ঘর্ষণ সহ সাধারণত সামনের দিকে গতিবেগ তৈরি করে। যদি এটি উত্তপ্ত পৃষ্ঠের বাতাসের কাছাকাছি উত্সের উপর চলে যায় তবে ঘূর্ণিধূলি টিকে থাকতে পারে।
ভূপৃষ্ঠের কাছাকাছি উপলব্ধ গরম বাতাস ঘূর্ণিধূলতে প্রবাহিত হয় এবং এটি আশেপাশের শীতল বাতাস শুষে নেয়। এর ফলে ঘূর্ণিধূলি সেকেন্ডের মধ্যে অনেক দ্রুত ছড়িয়ে পড়ে। সাধারণত এমনটি ঘটে যখন ঘূর্ণিধূলি ধীরে ধীরে ক্ষয়প্রাপ্ত হয় বা এমন ভূখণ্ডে প্রবেশ করে যেখানে ভূপৃষ্ঠের তাপমাত্রা কম থাকে।
কিছু বিষয় ঘূর্ণিধূলি গঠনের সম্ভাবনা বাড়ায়:
তীব্রতা এবং সময়কাল
বেশিরভাগ ঘূর্ণিধূলিই সাধারণত ছোট এবং দুর্বল হয়, প্রায়ই ৩ ফুটের কম (০.৯ মি) ব্যাসসহ সর্বাধিক গড় বায়ুপ্রবাহ প্রায় ৪৫ মাইল প্রতি ঘন্টা (৭০ কিমি/ঘণ্টা) হয় এবং প্রায়শই গঠনের এক মিনিটেরও কম সময়ে বিলীন হয়ে যায়। বিরল ক্ষেত্রে, ঘূর্ণিধূলি খুব বড় এবং তীব্র হয়; কখনো কখনো ৩০০ ফুট (90 মি) পর্যন্ত ব্যাস বিশিষ্ট ও ৬০ কিমি/ঘণ্টা (১০০ কিমি/ঘণ্টা+) এর বেশি বাতাসসহ বিলীন হওয়ার আগে ২০ মিনিটের উপরে টিকে থাকতে পারে। ছোট ব্যাসের কারণে ঘূর্ণিধূলির মধ্যে কোরিওলিস বল উল্লেখযোগ্য নয়; তাই বিরল হলেও,অ্যান্টিসাইক্লোনিক ঘূর্ণনসহ ঘূর্ণিধূলি দেখা যায়।
ঝুঁকি
ডান|থাম্ব|মেক্সিকোতে বিশাল ঘূর্ণিধূলি ঘূর্ণিধূলি সাধারণত আঘাতের সৃষ্টি করে না। কিন্তু বিরল কিছু গুরুতর ঘূর্ণিধূলি অতীতে ক্ষতি এবং এমনকি মৃত্যুও ঘটিয়েছে। ১৪ই সেপ্টেম্বর ২০০০ তারিখে অ্যারিজোনার ফ্ল্যাগস্টাফের কোকোনিনো কাউন্টি ফেয়ারগ্রাউন্ডে এমনই একটি ঘূর্ণিধূলি আঘাত করেছিল। এটি বেশ কয়েকটি অস্থায়ী তাঁবু, স্ট্যান্ড এবং বুথের পাশাপাশি মেলার মাঠের কিছু কাঠামোর ব্যাপক ক্ষতি করেছিল। এতে বেশ কয়েকজন আহত হবার খবর পাওয়া গেলেও প্রাণহানির কোনো ঘটনা ঘটেনি। ক্ষতির মাত্রার উপর ভিত্তি করে অনুমান করা হয় যে ঘূর্ণিধূলি ঘন্টায় ৭৫ মাইল (১২০ কিমি/ঘ) এর মতো গতিসম্পন্ন উচ্চ বাতাস তৈরি করেছিল, যা একটি ইএফ০ টর্নেডোর সমতুল্য। ১৯শে মে ২০০৩-এ একটি ঘূর্ণিধূলি লেবানন, মেইন-এ একটি দ্বিতল ভবনের ছাদ তুলে ফেলেছিল, যার ফলে এটি ধসে পড়ে এবং ভবনের ভেতরে একজন লোক নিহত হন।  ১৮ই জুন ২০০৮-এ ক্যাসপার, ওয়াইমিং- এর কাছে একটি যুব বল ফিল্ড কমপ্লেক্সে একটি টিম ডাগআউটের পাশে ঘূর্ণিধূলিতে একটি ছোট স্কোরার শেড উল্টে একজন মহিলার উপরে পড়লে তিনি নিহত হন। তিনি শেডের পিছনে গিয়ে ঘূর্ণিধূলি থেকে আশ্রয় নেওয়ার চেষ্টা করছিলেন। ২০১০ সালে টেক্সাসের ইস্ট এল পাসোতে একটি জাম্প হাউসে একটি ঘূর্ণিধূলি তিনটি শিশুকে ১০ ফুট (৩  মি) উপরে তুলে, একটি বেড়ার উপর দিয়ে নিয়ে তিনটি বাড়ি দূরে একটি উঠোনে আছড়ে ফেলেছিল।  ২০১৮ সালে কলোরাডোর কমার্স সিটিতে একটি শক্তিশালী ঘূর্ণিধূলি দুটি পোর্টা-পোটিকে বাতাসে আঘাত করেছিল। ঘটনাটিতে সোউভাগ্যবশত কেউ আহত হয়নি।  ২০১৯ সালে চীনের হেনান প্রদেশের ইউচেং কাউন্টিতে বড় একটি ঘূর্ণিধূলি একটি বাউন্সি দুর্গ বাতাসে তোলার ঘটনায় ২জন শিশু নিহত হয়। এছাড়াও এই ঘটনায় ১৮জন শিশু এবং ২জন প্রাপ্তবয়স্ককে আহত হন।
ঘূর্ণিধূলির কারণে প্রায় ১০০টি বিমান দুর্ঘটনা ঘটেছে। এর মধ্যে অনেক ক্ষেত্রে ট্যাক্সিং সমস্যা হয়েছে, আবার কিছু ক্ষেত্রে মারাত্মক পরিণতি হয়েছে। স্কাইডাইভার এবং প্যারাগ্লাইডিং পাইলটদের মধ্যে প্রধান বিপদ হিসাবেও ঘূর্ণিধূলিকে বিবেচনা করা হয়; কারণ ঘূর্ণিধূলির কারণে একটি প্যারাসুট বা প্যারাগ্লাইডার সামান্য বা কোন সতর্কতা ছাড়াই ভেঙে পড়তে পারে। ঘূর্ণিধূলি প্যারাসুট ব্যবহারকারীদের গুরুতর আঘাত বা মৃত্যুর কারণ হয়ে থাকে।  ১লা জুন ১৯৯৬ এ একটি ঘূর্ণিধূলি একজন স্কাইডাইভারের প্যারাসুট ভূমি হতে প্রায়  উচ্চতায় ভেঙে ফেলেছিল। পরে তিনি আহত অবস্থায় মারা যান।
বৈদ্যুতিক কার্যক্রম
ঘূর্ণিধূলি, এমনকি ছোটগুলোও (পৃথিবীতে) প্রতি মিটারে ১০,০০০ ভোল্টের বেশি বেতার শব্দ এবং বৈদ্যুতিক ক্ষেত্র তৈরি করতে পারে। একটি ঘূর্ণিধূলি চারপাশের ছোট ময়লা এবং ধুলো কণাগুলোকে তুলে নেয়। কণাগুলো চারদিকে ঘূর্ণায়মান হওয়ার সাথে সাথে যোগাযোগ বা ঘর্ষণীয় চার্জিং (ট্রাইবোইলেট্রিফিকেশন) এর মাধ্যমে বৈদ্যুতিকভাবে চার্জিত হয়। ঘূর্ণায়মান চার্জযুক্ত কণাগুলিও একটি চৌম্বক ক্ষেত্র তৈরি করে; যা প্রতি সেকেন্ডে ৩ থেকে ৩০ বার উঠানামা করে।
মঙ্গলগ্রহে ঘূর্ণিধূলি
ঘূর্ণিধূলি মঙ্গল গ্রহেও দেখা যায় এবং ১৯৭০ এর দশকে ভাইকিং কক্ষপথে প্রথম এর ছবি তোলা হয়েছিল। ১৯৯৭ সালে মার্স পাথফাইন্ডার ল্যান্ডারের উপর দিয়ে যাওয়া একটি ঘূর্ণিধূলি শনাক্ত করা হয়েছিল। নীচের প্রথম ছবিতে মঙ্গল গ্রহের বৈশ্বিক সার্ভেয়ারের ছবিতে মঙ্গলগ্রহের বায়ুমণ্ডলের একটি চলমান ঘূর্ণায়মান কলাম দ্বারা দীর্ঘ অন্ধকার ধারাটি তৈরি হয়েছে। ঘূর্ণিধূলি নিজেই (কালো দাগ) গর্তের দেয়ালে আরোহণ করছে। ডানদিকের রেখাগুলি হল গর্তের মেঝেতে বালির টিলা।
মঙ্গলগ্রহের ঘূর্ণিধূলিগুলি পার্থিব ঘূর্ণিধূলিগুলির চেয়ে পঞ্চাশ গুণ প্রশস্ত এবং দশ গুণ বেশি উঁচু হতে পারে। বড় ঘূর্ণিধূলিগুলি মঙ্গলে পাঠানো স্থলজ প্রযুক্তির জন্য হুমকিস্বরূপ হতে পারে। ৭ই নভেম্বর ২০১৬-এ ০.৫ থেকে ১.৯ কিমি উচ্চতার এমন পাঁচটি ঘূর্ণিধূলি  মঙ্গলগ্রহের দক্ষিণ গোলার্ধে মার্স অরবিটার মিশনের একক পর্যবেক্ষণে চিত্রিত হয়েছিল।
মঙ্গল গ্রহে স্পিরিট রোভার পর্যবেক্ষণকারী মিশনের সদস্যরা ১২ই মার্চ ২০০৫-এ রিপোর্ট করেছিল যে একটি ঘূর্ণিধূলির সাথে একটি সৌভাগ্যজনক সংঘর্ষ সেই রোবটের সৌর প্যানেলগুলি পরিষ্কার করেছে। এতে ক্ষমতার মাত্রা অনেক বৃদ্ধি পেয়েছে এবং দৈনিক কাজ বৃদ্ধি পাবে বলে আশা করা হচ্ছে। অনুরূপ আরেকটি ঘটনা (সৌর প্যানেল জমে থাকা ধূলিকণা রহস্যজনকভাবে পরিষ্কার হওয়া) এর আগে অপর্চুনিটি রোভার পর্যবেক্ষণ করেছিল এবং ঘূর্ণিধূলিকে এর কারণ হিসাবে সন্দেহ করা হয়। মঙ্গল গ্রহে বজ্রপাতের কারণ হিসেবে ঘূর্ণিধূলির সাথে সম্পর্কিত বৈদ্যুতিক কার্যকলাপকে দায়ী করা হয়। তবে এটি এখনও নিশ্চিতভাবে শনাক্ত করা যায়নি।
বিকল্প নামসমূহ
অস্ট্রেলিয়ায় ঘূর্ণিধূলি "উইলি-উইলি" নামেও পরিচিত।
আয়ারল্যান্ডে ঘূর্ণিধূলি "শি-গাওইথে" বা "পরীর বাতাস" নামে পরিচিত।
সম্পর্কিত ঘটনা
আগুনের ঘূর্ণি, যাকে কখনও কখনও ফায়ার ডেভিল বা ফায়ার টর্নেডো বলা হয়; দাহ্য ভবনের কাঠামোতে তীব্র দাবানলের সময় বা বন বা ঝোপে আগুন লাগলে দেখা যায়। আগুনের ঘূর্ণি হল দাহ্য পদার্থ থেকে নির্গত জ্বলন্ত গ্যাসের ঘূর্ণি আকৃতির গঠন। ঘূর্ণি এর উৎপত্তি সম্ভবত ঘূর্ণিধূলির অনুরূপ।
সম্প্রতি পোড়া জায়গায় সদ্য জমা ছাইয়ের নীচের গরম সিলিন্ডারগুলি কখনো কখনো অসংখ্য ঘূর্ণিধূলি তৈরি করতে পারে। হালকা ওজনের এবং গাঢ় রঙের ছাই ঘূর্ণিধূলি তৈরি করতে পারে, যা বাতাসে শত শত ফুট দূর থেকেও দৃশ্যমান।
ছাইয়ের ধূলিগুলিও ঘূর্ণিধূলির মতো গঠন করে এবং প্রায়শই সাম্প্রতিক অগ্নিকাণ্ডের সময় পোড়া এলাকায় দেখা যায়।
বাষ্প ধূলিগুলি প্রায়শই পাওয়ার প্ল্যান্ট থেকে বাষ্পের সাথে উপরের দিকে উঠতে দেখা যায়।
একই অবস্থা তুষার ঘূর্ণিঝড় তৈরি করতে পারে।
মঙ্গোলিয়ার দক্ষিণ গোবি প্রদেশের সাগান খাদের কয়লা শহরে কয়লার ধূলি সাধারণ একটি ঘটনা। যখন ঘূর্ণিধূলিগুলি প্রচুর পরিমাণে মজুত করা কয়লা তুলে নেয় তখন এ ঘটনা ঘটে। এদের গাঢ় রঙ এদেরকে কিছুটা টর্নেডোর মত করে তোলে।
মধ্য ইউরোপীয় সময়
কেন্দ্রীয় ইউরোপীয় সময় (সিইটি), ইউরোপের বেশির ভাগ অঞ্চল ব্যবহার করা হয়। এটি সময় অঞ্চল নামগুলোর একটি যা ১ ঘণ্টা আগে স্থানাংকিত আন্তর্জাতিক সময়ের (ইউটিসি), ইউটিসি+১ অফসেট সময় সাথে (শীতঋতুতে)।
বেশীরভাগ ইউরোপীয় দেশগুলো কেন্দ্রীয় ইউরোপীয় গ্রীষ্মকাল সময়ের (সিইএসটি) দিবালোক সংরক্ষণ সময় ইউটিসি+২ ব্যবহার অবলম্বন করেছে।
কেন্দ্রীয় ইউরোপীয় গ্রীষ্মকাল সময়
নিম্নলিখিত দেশগুলো এবং শহরগুলো কেন্দ্রীয় ইউরোপীয় গ্রীষ্মকাল সময় এর ব্যবহার প্রচলিত আছে। মার্চের শেষ রবিবারে ইউটিসি +১ যোগ করা হয় এবং অক্টোবরের শেষ রবিবারে ইউটিসি -১ বিযোগ করা হয়।
অন্য দেশসমূহ
অন্য দেশের জন্য ইউটিসি+১ দেখুন।
আহন বো-হিউন
আহন বো-হিউন (জন্ম ১৬ই মে, ১৯৮৮) হচ্ছেন একজন দক্ষিণ কোরীয় অভিনেতা। তিনি মূলত ২০০৭ সালে মডেল হিসাবে আত্মপ্রকাশ করেন। ২০১৪ সালে তার অভিনয়ের আত্মপ্রকাশের পর থেকে, তিনি বিভিন্ন চলচ্চিত্র এবং টেলিভিশন নাটকে উপস্থিত হয়েছেন, যার মধ্যে রয়েছে, ডিসেন্ডেন্টস অফ দ্য সান (২০১৬), ডকগো রিওয়াইন্ড (২০১৮), হার প্রাইভেট লাইফ (২০১৯)। আহন ইতাইওন ক্লাস (২০২০) নাটক এর মাধ্যমে একটি যুগান্তকারী সাফল্য অর্জন করেছেন। তিনি নেটফ্লিক্স শো মাই নেম (২০২১) এবং টিভিএন এর নাটক ইউমি'র সেল এর মাধ্যমে তার সাফল্য অব্যাহত রেখেছেন।
সিগিরিয়া
সিগিরিয়া (Sigiriya) (সিংহগিরি) සීගිරිය, சிகிரியா, pronounced see-gi-ri-yə) হচ্ছে শ্রীলংকার একটি অপূর্ব সুন্দর গুহামন্দির। ছয়শত ফুট উঁচু এক পাথর কেটে দুর্ভেদ্য প্রাসাদ বানিয়েছেন এক রাজা। প্রাসাদ অনেকটা মৌচাকের চাকের মতো। এই পাথর 'সিগিরিয়া রক' নামে ভুবন বিখ্যাত। সিগিরিয়া রকের আরেক নাম 'লায়ন রক'। এটি বৌদ্ধমন্দির হিসেবে চৌদ্দ শতক পর্যন্ত ব্যবহৃত হতো।
সিগিরিয়া দুর্গের পাথরের প্রবেশপথটি একটি বিশাল সিংহমূর্তির মতো। সিংহমূর্তির অনেকখানি এখনো টিকে আছে। প্রাগৈতিহাসিক এই গুহাটি খ্রীস্টপুর্ব ৫০০ শতাব্দী থেকেই সাধু সন্যাসীদের আশ্রম হিসেবে ব্যবহৃত হত। শোনা যায় দক্ষিণ ভারতীয় রাজা কাশ্যপ কোন যুদ্ধে পড়াজিত হয়ে ৪৯৫ খ্রীস্টাব্দ নাগাদ এই স্থানে আশ্রয় নেন এবং সুরক্ষিত একটি দুর্গ গড়ে তোলেন। পরবর্তীতে এটি বৌদ্ধদের মঠে পরিণত হয়। বর্তমানে এটি শ্রীলংকার একটি আকর্ষণীয় পর্যটন কেন্দ্র এবং বিশ্ব ঐতিহ্যবাহী স্থান।
সিমরান
১৯৯৭ সালে তার প্রথম ভালো ব্যবসাসফল চলচ্চিত্র ভিআইপি (তামিল) মুক্তি পায় যেটাতে তিনি নাচশিল্পী প্রভু দেবের সঙ্গে অভিনয় করেন। তামিল চলচ্চিত্র জগতের ঐ সময়কার উঠতি অভিনেতা অজিত কুমারের সঙ্গে বালি (১৯৯৯) তে অভিনয় করে সিমরান মোটামুটি পরিচিতি পেয়েছিলেন। তিনি ২০০২ সালে কিংবদন্তি অভিনেতা কমল হাসানের সঙ্গে পাম্মাল কে সাম্বান্ধাম এবং পঞ্চতান্তিরাম এ অভিনয় করেন। ২০০২ সালের তামিল চলচ্চিত্র কান্নাতিল মুত্তামিত্তাল এর জন্য সিমরান ফিল্মফেয়ার পুরস্কার জিতেছিলেন, চলচ্চিত্রটিতে তিনি মাধবনের সঙ্গে অভিনয় করেছিলেন।
সিমরান ২০০৩ সালের ডিসেম্বর মাসের ২ তারিখে দীপক বাগ্গা নামের তার এক বাল্যবন্ধুকে বিয়ে করেন। এই দম্পতির দুইজন ছেলে আছে।
ঢেকীয়াজুলি
ঢেকীয়াজুলি (Dhekiajuli; ঢেকীয়াজুলি) অসমের শোণিতপুর জেলায় অবস্থিত একটি অঞ্চল।
ভৌগোলিক অবস্থান
ঢেকীয়াজুলির স্থানাংক হচ্ছে । অঞ্চলটি সাগরপৃষ্ঠ থেকে ১০০ মিটার উচ্চতায় অবস্থিত। অঞ্চলটির আশেপাশে বহুসংখ্যক চা-বাগান রয়েছে। তাছাড়াও অঞ্চলটি ওরাং জাতীয় উদ্যানের সমীপবর্ত্তী।
রাজনীতি
ঢেকীয়াজুলি তেজপুর লোকসভা সমষ্টির অন্তর্গত।
কালি লিনাক্স
কালি লিনাক্স (Kali Linux) একটি ডেবিয়ান ভিত্তিক গ্নু/লিনাক্স  ডিস্ট্রিবিউশন, যা ডিজাইন করা হয়েছে আধুনিক ফরেনসিক এবং অনুপ্রবেশ মূল্যায়নের(পেনেট্রেশন টেস্টিং) জন্য। এটি পরিচালনা ও অর্থদান করে অফেনসিভ সিকিউরিটি লিমিটেড। মাটি আহার্নি,ডেভান কেয়ার্ন্স এবং রাফায়েল হার্টজগ কালি লিনাক্সের প্রধান উন্নয়নকারী।
উন্নয়ন
কালি লিনাক্সে প্রায় ৬০০-এর মত পূর্ব থেকে ইন্সটল করা অনুপ্রবেশ মূল্যায়ন(পেনেট্রেশান টেস্টিং) প্রোগ্রাম থাকে।, যেমন- আর্মিটেজ (গ্রাফিক্যাল সাইবার এটাক ব্যবস্থাপনা টুল), এনম্যাপ ( পোর্ট স্ক্যানার), ওয়ারশার্ক (প্যাকেট এনালাইজার), জন দ্য রিপার পাসওয়ার্ড ক্র‍্যাকার, এয়ারক্র‍্যাক-এনজি (বেতার লেনের অনুপ্রবেশ মূল্যায়নের জন্যে সফটওয়্যার স্যুট), বুর্প স্যুট ইত্যাদি। কালি লিনাক্স হার্ডডিস্কে যেমন ইন্সটল করা যায় তেমনি লাইভ সিডি, লাইভ ইউএসবি দিয়েও বুটেড করা যায় অথবা এটা ভার্চুয়াল মেশিনেও চালানো যায়। এটি মেটাস্পলেয়েট প্রকল্প সমর্থিত একটি মেটাস্পলেয়েট ফ্রেমওয়ার্ক যেটা নিরাপত্তা নিয়ে কাজ করে।
অফেনসিভ সিকিউরিটি সিস্টেমের মাটি আহার্নি এবং ডেভ কেয়ার্ন্স তাদের পূর্বের ফরেনসিক লিনাক্স ডিস্ট্রিবিউশন ব্যাকট্র্যাক এর সংস্কার করে কালি লিনাক্স উন্নয়ন করেন। পরে তাদের সাথে তৃতীয় কোর ডেভেলপার হিসাবে ডেবিয়ান দক্ষ রাফায়েল হার্টজগ যোগ দেন। কালি লিনাক্স ডেবিয়ান জেসি থেকে নির্মিত। এর বেশীরভাগ প্যাকেজ ডেবিয়ান থেকে নেওয়া।
কালি লিনাক্স কঠোর গোপনীয়তায় উন্নয়ন করা হয়, যেখানে শুধুমাত্র বিশ্বস্ত লোককে প্যাকেজ সমর্পন করার অনুমতি দেয়া হয়। কালিতে ৮০২.১১ ওয়্যারলেস ইনজেকশন জন্য প্যাচযুক্ত একটি কাস্টম কার্নেল রয়েছে। এটি প্রাথমিকভাবে যোগ করা হয়েছিল কারণ উন্নয়নকারী দল দেখেছিল তাদের ওয়াইফাই মূল্যায়ন করতে হয়।
আবশ্যক
'অথবা'
সমর্থিত প্ল্যাটফর্ম
কালি লিনাক্স ৩২ বিট ও ৬৪ বিটের x৮৬ বেজড হোস্ট এআরএম আর্কিটেকচারে সমর্থন করে।
বৈশিষ্ট্য
নির্দিষ্ট কিছু অ্যান্ড্রয়েড যন্ত্রে চালানোর জন্যে কালি নেটহান্টার নামে কালি লিনাক্সের একটি আলাদা প্রকল্প রয়েছে।
কালি সম্প্রদায়ের সদস্য বিংকিবিয়ার এবং অফেনসিভ সিকিউরিটির যৌথ প্রচেষ্টায় এটি নেক্সাস ডিভাইসের জন্যে প্রথম মুক্ত সোর্স পেনেট্রেশান টেস্টিং প্ল্যাটফরম। এটা ওয়্যারলেস ৮০২.১১ ফ্রেম ইনজেকশন, ওয়ান ক্লিক এমএএনএ ইভিল এক্সেস পয়েন্ট সেটআপ, এইচআইডি কি-বোর্ড, এবং সাথে সাথে ব্যাড ইউএসবি এমআইটিএম এটাক সাপোর্ট করে।
কালি লিনাক্স এর পূর্বসুরী ব্যাকট্র‍্যাকে ফরেনসিক মুড নামক একটি মুড ছিলো, যেটা কালিতে লাইভ বুটের মাধ্যমে আনা হতো। বিভিন্ন কারণে এ মুড খুবই জনপ্রিয়, আংশিক কারণ অনেক কালি ব্যবহারকারীরই বুটযোগ্য ইউএসবি ড্রাইভ অথবা সিডি রয়েছে, এবং এ অপশনটি কালিকে একটি ফরেনসিক কাজে প্রয়োগ করাটাকে সহজ করে দেয়। যখন ফরেনসিক মুডে বুট হয়, সিস্টেম অভ্যন্তরীণ হার্ড ড্রাইভ বা সোয়াপ স্পেস স্পর্শ করে না এবং স্বয়ংক্রিয় মাউন্ট নিষ্ক্রিয় করা থাকে। যাইহোক, ডেভেলপাররা সুপারিশ করে যে, ব্যবহারকারীরা যেন কালি ব্যবহার করে সরাসরি সত্যিকারের ফরেনসিকের আগে এই বৈশিষ্ট্যগুলির ব্যাপকভাবে পরীক্ষা করে নেয়।
টুল
কালি লিনাক্সে নিচের নিরাপত্তা টুলগুলো অন্তর্ভুক্ত থাকে:
এই টুলগুলো বেশ কিছু উদ্দেশ্যে ব্যবহার করা যায়, যার অধিকাংশই ভিকটিম নেটওয়ার্ক বা অ্যাপ্লিকেশন, নেটওয়ার্ক আবিষ্কার করা, বা একটি টার্গেট আইপি ঠিকানা স্ক্যান অন্তর্ভুক্ত। পূর্ববর্তী সংস্করণ (ব্যাকট্র্যাক) থেকে অনেকগুলো সরঞ্জাম বাদ বাদ দিয়ে জনপ্রিয় অনুপ্রবেশ পরীক্ষার(পেনেট্রেশান টেস্টিং) অ্যাপ্লিকেশনের উপর দৃষ্টি আরোপ করা হয়েছে।
রয় স্কট
রয় হ্যামিল্টন স্কট (Roy Scott; জন্ম: ৬ মে, ১৯১৭ - মৃত্যু: ৫ আগস্ট, ২০০৫) ওতাগোর ক্লাইড এলাকায় জন্মগ্রহণকারী নিউজিল্যান্ডীয় আন্তর্জাতিক ক্রিকেটার ছিলেন। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৪৭ সালে সংক্ষিপ্ত সময়ের জন্যে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর নিউজিল্যান্ডীয় ক্রিকেটে ক্যান্টারবারি দলের প্রতিনিধিত্ব করেন। দলে তিনি মূলতঃ অল-রাউন্ডার হিসেবে খেলতেন। ডানহাতে ব্যাটিংয়ের পাশাপাশি ডানহাতে মিডিয়াম বোলিংয়ে পারদর্শী ছিলেন রয় স্কট।
প্রথম-শ্রেণীর ক্রিকেট
১৯৪০-৪১ মৌসুম থেকে ১৯৫৪-৫৫ মৌসুম পর্যন্ত রয় স্কটের প্রথম-শ্রেণীর খেলোয়াড়ী জীবন চলমান ছিল।
ডানহাতি মাঝারিসারির ব্যাটসম্যান ও মিডিয়াম পেস বোলার রয় স্কট ১৯৪০-৪১ মৌসুম থেকে ১৯৫৪-৫৫ মৌসুম পর্যন্ত ক্যান্টারবারির পক্ষে প্রথম-শ্রেণীর ক্রিকেটে অংশ নিয়েছেন। ১৯৪৬-৪৭ মৌসুমের প্লাঙ্কেট শীল্ডে চমৎকার খেলা উপস্থাপন করেন। তন্মধ্যে, ব্যাট হাতে নিয়ে ওতাগোর বিপক্ষে ৮৬, অকল্যান্ডের বিপক্ষে ৮৫ ও বল হাতে নিয়ে ওয়েলিংটনের বিপক্ষে ৬/৯৯ লাভ করেন।
আন্তর্জাতিক ক্রিকেট
সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন রয় স্কট। ২১ মার্চ, ১৯৪৭ তারিখে ক্রাইস্টচার্চে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি।
১৯৪৬-৪৭ মৌসুমের শেষদিকে ওয়ালি হ্যামন্ডের নেতৃত্বাধীন ইংল্যান্ড দল নিউজিল্যান্ড গমন করে। সিরিজের একমাত্র টেস্টে তাকে নিউজিল্যান্ড দলের সদস্যরূপে অন্তর্ভুক্ত করা হয়। খেলাটি বৃষ্টিবিঘ্নিত ছিল। ক্রাইস্টচার্চে অনুষ্ঠিত ঐ টেস্টে আট নম্বরে ব্যাটিংয়ে নেমে ১৮ রান তুলেন। এরপর, জ্যাক কাউয়ি’র সাথে বোলিং উদ্বোধনে অগ্রসর হন। বিল এডরিচের একমাত্র উইকেট পান রয় স্কট।
অবসর
১৯৪৯ সালে ইংল্যান্ড গমনার্থে অনুশীলনীমূলক খেলায় অংশগ্রহণের জন্যে তাকে আমন্ত্রণ জানানো হয়। নিউজিল্যান্ড একাদশের পক্ষে দ্বিতীয় ইনিংসে সর্বোচ্চ রান সংগ্রাহক ও চার উইকেট লাভ করা সত্ত্বেও এ সফরে তাকে দলে রাখা হয়নি। ঐ খেলার পর তিনি অবসর গ্রহণ করেন। তবে, ১৯৫৩-৫৪ মৌসুমে একটি প্রথম-শ্রেণীর খেলায় অংশগ্রহণের পর ১৯৫৪-৫৫ মৌসুমে সর্বশেষ খেলায় অংশ নেন রয় স্কট।
৫ আগস্ট, ২০০৫ তারিখে ৮৮ বছর বয়সে ক্যান্টারবারির ক্রাইস্টচার্চ এলাকায় রয় স্কটের দেহাবসান ঘটে।
সুসি হ্যারিস
সুসি হ্যারিস একজন ব্রিটিশ ইতিহাসবিদ।
কর্মজীবন
তিনি নিউনহ্যাম কলেজ, কেমব্রিজ এবং অক্সফোর্ডের সেন্ট অ্যানস কলেজে শাস্ত্রীয় এবং শাস্ত্রীয় দর্শন অধ্যয়ন করেন।
স্থাপত্য ইতিহাসবিদ নিকোলাস পেভসনারের সম্পর্কে তার বই নিকোলাস পেভসনার: দ্য লাইফ জন্য ২০১২ সালে উলফসন ইতিহাস পুরস্কারের বিজয়ী।
ব্যক্তিগত জীবন
তিনি মেরিওন হ্যারিসকে বিয়ে করেছেন এবং লন্ডনে থাকেন।
অপারেশন ডাল-ভাত
সংযোগ=[[চিত্র:Army Artillery pointing towards BDR headquarters.jpg|ডান|থাম্ব|বাংলাদেশ সেনাবাহিনীর সদস্যরা ধানমন্ডির ৮এ সড়কের কাছে সাতমসজিদ সড়কে 14.5 ADMG কামান স্থাপন করছে। কামানগুলো পিলখানার দিকে তাক করা। ২৫শে ফেব্রুয়ারি, ২০০৯.]] অপারেশন ডাল-ভাত হচ্ছে ফখরুদ্দীন আহমেদের নেতৃত্বাধীন তত্ত্বাবধায়ক সরকার চলাকালে বাংলাদেশ রাইফেলস পরিচালিত সল্প-আয়ের জন সাধারণের জন্য কম দামে নিত্য প্রয়োজনীয় দ্রব্যাদি সরবরাহের জন্য একটি প্রকল্প। ২০০৯ সালের বাংলাদেশ রাইফেলস বিদ্রোহের পিছনে এটিই প্রধান কারণ।  বিদ্রোহে নিহত হন কর্নেল মুজিবুল হক প্রকল্পের দায়িত্বে ছিলেন। বিদ্রোহীরা প্রকল্পের লাভের ভাগ দাবি করেন।
হলিংদালেন
হলিংদালেন একটি হল নরওয়েজীয় ভাষার স্থানীয় সংবাদপত্র, যা নরওয়ের আলে প্রকাশিত হয় এবং হালিংদাল অঞ্চলকেও কভার করে।
প্রোফাইল
হলিংদালেন ১৯৩৬ সালে প্রতিষ্ঠিত হয়েছিল। কাগজটি বৃহত কোন মিডিয়ার মালিকানাধীন নয়। এটি সম্প্রদায়ের সদস্য দ্বারা প্রতিষ্ঠিত হয়েছিল। কাগজটি প্রতি সপ্তাহে তিনবার প্রকাশিত হয় এবং এর সদর দফতর আলে অবস্থিত। এটি আগে ব্রডশিট ফর্ম্যাটে প্রকাশিত হত এবং ১৯৯৫ থেকে এটি ট্যাবলয়েড ফর্ম্যাটে পরিবর্তিত হয়। এই কাগজের প্রধান সম্পাদক হলেন বজর্ন টরমডসগার্ড।
২০১৩ সালে হলিংদালেনকে স্থানীয় পত্রিকার বিভাগে ইউরোপীয় সংবাদপত্রের পুরস্কার প্রদান করা হয়েছিল।
২০০৭ সালে হলিংদালেনের প্রচলন ছিল ১০,২১৫ অনুলিপি।
বিশ্ব মুসলিমাহ
বিশ্ব মুসলিমাহ, মিস ওয়ার্ল্ড মুসলিমাহ নামেও পরিচিত, একটি বার্ষিক আন্তর্জাতিক সৌন্দর্য প্রতিযোগিতা এবং তরুণ মুসলিম নারী পুরস্কৃত করার ইভেন্ট যারা  জন্য যারা বিচার করার জন্য দেখানো হয়েছে, একনিষ্ঠতা, মর্যাদা, ইসলামীক মূল্যবোধের এবং সমষ্টিগত উন্নয়নের প্রতি সচেতনতা বিচার করা হয়। ইভেন্টটি ওয়ার্ল্ড মুসলিমাহ ফাউন্ডেশন (WMF) এর নিয়ন্ত্রণে একটি আন্তর্জাতিক দাতব্য ইভেন্ট হিসাবে পরচালিত হয়। এর উদ্দেশ্য খাদ্য সংকট, যুদ্ধ, সংঘর্ষ ও প্রাকৃতিক দুর্যোগে ক্ষতিগ্রস্ত মুসলিম নারীদের সহায়তা করা। বিশ্ব মুসলিমাহ ২০১১ সালের ১লা অগাস্ট  প্রথমবারের মতো অনলাইনে অনুষ্ঠিত হয় এবং একই বছরের ১৩ই সেপ্টেম্বর গ্র্যান্ড ফাইনাল অনুষ্ঠিত হয়। প্রতিযোগিতার মানদণ্ড মিস ওয়ার্ল্ড প্রতিযোগিতার স্বাভাবিক মানদণ্ড থেকে কিছুটা ভিন্ন। প্রতিযোগীকে ধর্মীয় ভক্তি ও অনুশাসন প্রদর্শন এবং মুসলিম জীবনধারার প্রতি আত্মিকতার মাধ্যমে ইতিবাচক আদর্শ পথিকৃৎ হয়ে উঠার প্রয়োজন পড়ে। প্রতিযোগীতাটিতে সৌন্দর্য বাচন ভঙ্গি, বুদ্ধিমত্তা ও জীবনাচরণে ধর্মের প্রভাব ইত্যাদি বিবেচিত হয়। এমনকি প্রতিযোগীর তাহাজ্জুতের নামাজও বিবেচিত হয়।
সুন্দরী প্রতিযোগিতা
২০১১ সালে প্রথমবারের মতো প্রতিযোগিতাটি অনুষ্ঠিত হয় এবং তখন এটি শুধুমাত্র ইন্দোনেশিয়ানদের জন্যে উন্মুক্ত ছিল। কিন্তু পরে এটা আন্তর্জাতিকভাবে উন্মুক্ত করে দেওয়া হয়।মুসলিম নির্বাচন পরিষদের সামনে প্রবেশের আগে বিশ্বের ২০ জন চূড়ান্ত প্রতিযোগীকে ইন্দোনেশিয়ার  জাকার্তা আসতে হয়। জাকার্তায় একটি কর্মশালায় অংশগ্রহণ করে যা মূলত দুইটি পৃথক বিষয়/ভাবধারায় বিভক্ত। কর্মশালায় অবস্থানরত সময়ে চূড়ান্ত প্রতিযোগীদের, কুরআন পাঠ করণ সহ বাধ্যতামূলক প্রার্থনা এবং ইসলামের উপর আরও জ্ঞান অর্জন চর্চা দৈনন্দিন কার্যক্রম হিসাবে থাকে। কিছু ক্ষেত্রে ইভেন্টের বাইরে আরও বেশিও থাকে, যেহেতু চূড়ান্ত প্রতিযোগীরা আদর্শ মুসলিমাহ এর দৃষ্টান্তমূলক মডেল হিসাবে পরিচিতি পায়।
ওয়ার্ল্ড মুসলিমাহ ফাউন্ডেশন
এই প্রতিযোগিতাটি ২০১১ সাল হতে মুসলিম নারী সংগঠন ওয়ার্ল্ড মুসলিমাহ ফাউন্ডেশন (WMF) দ্বারা সংগঠিত হয়।
বিজয়ী বিভাগ
প্রতিযোগিতায় নিম্নলিখিত বিভাগসমূহে বিজয়ী ঘোষণা করা হয়ঃ
মুহাম্মদ উসমান খান কাকার
মুহাম্মদ উসমান খান কাকার (c. ১৯৬১) একজন পাকিস্তানি রাজনীতিবিদ যিনি ২০১৫ সালের মার্চ থেকে পাকিস্তানের সিনেট সদস্য ছিলেন।
জন্ম ও শিক্ষা জীবন
তিনি ১৯৬১ সালে কিল্লা সাইফুল্লাহ জেলার মুসলিম বাগে জন্মগ্রহণ করেছিলেন। ১৯৮৭ সালে ল'কলেজ কোয়েটা থেকে তিনি স্নাতক ডিগ্রি লাভ করেন।
রাজনৈতিক ও কর্মজীবন
তিনি ১৯৯৬ সালে পশতুনখোয়া মিলি আওয়ামী পার্টিতে (পিএমএএপি) যোগ দিয়েছিলেন। তিনি পিএমএএপির প্রার্থী হিসেবে ২০১৫ সালের পাকিস্তানি সেনেট নির্বাচনেপাকিস্তানের সেনেট হন নির্বাচিত।  তিনি ২০১৮ সালের মার্চ মাসে পিএমএএপির প্রার্থী হিসাবে পাকিস্তানের সিনেটের ডেপুটি চেয়ারম্যান পদে প্রার্থী হয়েছিলেন তবে তিনি পাকিস্তান পিপলস পার্টির প্রার্থী সেলিম মান্দভিওয়ালার কাছে পরাজিত হন। কাকর ৪৪ ভোট পেয়েছিলেন।
পরমানন্দ হিন্দুজা
পরমানন্দ দীপচাঁদ হিন্দুজা (১৯০০-১৯৭১) ছিলেন এক ভারতীয় ব্যবসায়ী, হিন্দুজা গ্রুপের প্রতিষ্ঠাতা।
ক্যারিয়ার
হিন্দুজা ছিল সিন্ধি সম্প্রদায়ের ব্যক্তি। হিন্দুজা ১৯১৯ সালে ভারত এবং পারস্যের (বর্তমান ইরান) মধ্যে বাণিজ্য সংযোগ স্থাপনের জন্য দায়বদ্ধ ছিলেন।
তিনি মুম্বাইয়ে পি ডি হিন্দুজা ন্যাশনাল হসপিটাল অ্যান্ড মেডিকেল রিসার্চ সেন্টার এবং হিন্দুজা ফাউন্ডেশন প্রতিষ্ঠা করেন।
ব্যক্তিগত জীবন
তিনি যমুনা পরমানন্দ হিন্দুজাকে বিবাহ করেছিলেন এবং তাদের পাঁচ পুত্র ছিল:
সেলেংগা নদী
সেলেংগা বা সেলেনজ (মঙ্গোলিয়ান: Сэлэнгэ мөрөн, রোমানাইজড: সেলেনেজ মেরিন; বুরিয়াত: Сэлэнгэ гол / Сэлэнгэ мүрэн, রোমানাইজড: সেলেনজ গোল/সেলেনেজ মেরেন; রাশিয়ান: Селенга́) মঙ্গোলিয়া, বুরিয়াতিয়া ও পূর্ব-মধ্য রাশিয়ার একটি প্রধান নদী। ইদের এবং দেলগের মোরন থেকে উৎপন্ন নদীটি বৈকাল হ্রদে প্রবাহিত হওয়ার আগে ৯৯২-১,০২৪ কিলোমিটার (৬১৬-৬৩৬ মাইল)  প্রবাহিত হয়। সেলেংগা তাই ইয়েনিসে-আঙ্গারা নদী ব্যবস্থার সর্বাধিক দূরবর্তী নৌপথ তৈরি করে। ইদের ও দেলগার নদীর মিলনে এই নদীর উৎপত্তি হয়েছে। এটি মঙ্গোলিয়ার সবচেয়ে প্রধান নদী বৈকাল হ্রদের পানির সবচেয়ে গুরুত্বপূর্ণ উৎস।
এই নদী থেকে বৈকাল হ্রদে প্রতি সেকেন্ডে ৩৩৩ ঘন ঘনমিটার (৩৩,০০০ কিউফুট / সেঃ) পানি প্রবাহিত হয়। বৈকাল হ্রদে প্রবাহিত নদীর পানির অর্ধেকই এই নদী থেকে আসে। এটি হ্রদে পৌঁছালে ৬৮০ বর্গকিলোমিটার (২৬০ বর্গ মাইল) প্রশস্ত ব-দ্বীপ তৈরি করে। অতিশীতল শীতকাল ও উষ্ণ গ্রীষ্মকাল মিলে এর জলবায়ু সাব-আর্কটিক জলবায়ু নামে পরিচিত। নদীটি নভেম্বর থেকে এপ্রিল পর্যন্ত জমে যায় এবং বসন্ত ও গ্রীষ্মের শুরুতে বরফ গলার সাথে এর প্রবাহের গতি বৃদ্ধি পায়। এর ১ লাখ ৭৩ হাজার বর্গ মাইল (৪,৮৪,০০০ বর্গ কিমি) অববাহিকার মধ্যে মঙ্গোলিয়ার উপনদী অরহন, হানুই এগিইন অন্তর্ভুক্ত। এছাড়া রাশিয়ার খিলক, উদা, চিকয়, দযহিদা এবং তেমনিক নদী অন্তর্ভুক্ত।
প্রবাহ
দেলগার নদী মঙ্গোলিয়া ও রাশিয়ার তাইভা থেকে সাঙ্গিলেন পর্বতমালা হয়ে দক্ষিণে মঙ্গোলিয়ার হাঙ্গাইন পর্বতমালার ইদের নদীর দিকে প্রবাহিত হয়। তাদের মিলনের মাধ্যমে সেলেংগা প্রবাহিত হয় ও সুহবাটারের অরহন নদী সেলেংগার সাথে মিলিত হয়। এটি উত্তরে রাশিয়ার দিকে প্রবাহিত হতে থাকে এবং বুরিয়াতির রাজধানী উলান উদেতে এসে পূর্বে মোড় নেয়। এরপর নদীটি তাতাউরভর দিকে উত্তরে প্রবাহিত হয় ও পশ্চিমে মোড় নেয়। তারপর বদ্বীপের মাধ্যমে বৈকাল হ্রদে প্রবাহিত হয়।
নামের উৎপত্তি
সেলেনেজ নামটি মঙ্গোলিয়ান সেলেহ থেকে এসেছে, যার অর্থ "সাঁতার কাটা"। 'সেলেংগা' এই শব্দ থেকেই এসেছে। থাম্ব|রাশিয়ার উলান উদে শহরে সেলেংগা নদীর উপর রেলওয়ে সেতু। একটি বিকল্প উৎস বলে যে নামটি এভেঙ্কি ভাষার শব্দ সেল ("লোহা") দিয়ে উদ্ভূত হয়েছিল যার সাথে এনজে প্রত্যয় যুক্ত হয়েছিল। থাম্ব|উলান উডে শহরে সেলেংগা নদীর উপর ব্রিজ। মঙ্গোলিয়ার সেলেনজ প্রদেশটির নামকরণ করা হয়েছে নদীর নাম অনুসারে।
উপনদী
সেলেংগার বৃহত্তম উপনদীগুলো নিচে দেওয়া হলো-
পরিবেশগত তাৎপর্য
বৈকাল হ্রদ একটি বিশ্ব ঐতিহ্যবাহী স্থান এবং সেলেংগা নদীর বদ্বীপের জলাভূমি রামসার সাইট হিসাবে চিহ্নিত করা হয়েছে। তারা বহু স্থানান্তরিত প্রজাতি সহ ১৭০টিরও বেশি প্রজাতির পাখির জন্য মূল্যবান আবাসস্থল হিসেবে কাজ করে। বৈকাল হ্রদের মতো, সেলেংগা বদ্বীপও ৭০টিরও বেশি বিরল বা বিপন্ন প্রজাতির উদ্ভিদ এবং প্রাণী সহ অনন্য বাস্তুতন্ত্রের আবাসস্থল।
বেলপাহাড়
বেলপাহাড় (Belpahar) ভারতের ওড়িশা রাজ্যের ঝারসুগুদা জেলার একটি শহর।
সেলেংগা নদী
পানির ব্যবহার
সেলেংগা নদীর জল কৃষি সেচ, স্থানীয় জল সরবরাহ, শিল্প, খনন, বিনোদন, পর্যটন এবং পরিবহনের জন্য ব্যবহৃত হয়। এর মধ্যে অনেকগুলো কার্যকলাপ পানির গুণমান হ্রাস করে, নিম্ন প্রবাহের প্রাপ্যতা সীমাবদ্ধ করে এবং পরিবেশগত প্রভাব তৈরি করে। মঙ্গোলিয়া এবং রাশিয়া পানির মান উন্নত করতে এবং জলের উৎস বজায় রাখতে সেলেংগা নদী পরিচালনার আন্তর্জাতিক প্রচেষ্টা করার দায়িত্ব নিয়েছে।
বেলপাহাড়
জনসংখ্যার উপাত্ত
ভারতের ২০০১ সালের আদমশুমারি অনুসারে বেলপাহাড় শহরের জনসংখ্যা হল ৩২,৮০৭ জন। এর মধ্যে পুরুষ ৫৪% এবং নারী ৪৬%।
এখানে সাক্ষরতার হার ৭০%। পুরুষদের মধ্যে সাক্ষরতার হার ৭৮% এবং নারীদের মধ্যে এই হার ৬১%। সারা ভারতের সাক্ষরতার হার ৫৯.৫%, তার চাইতে বেলপাহাড় এর সাক্ষরতার হার বেশি।
এই শহরের জনসংখ্যার ১১% হল ৬ বছর বা তার কম বয়সী।
সেলেংগা নদী
পানির ব্যবহার
মঙ্গোলিয়ায় প্রচুর পরিমাণে জল গম এবং অন্যান্য শস্যের জমিতে সেচ দেওয়ার জন্য ব্যবহৃত হয়। রাশিয়ার বদ্বীপেগুলোর কাছে, কৃষিজমি সেচ দেওয়ার জন্য খালগুলোর নেটওয়ার্ক তৈরি করা হয়েছে।
ভূমির ব্যবহার
সেলেংগা বদ্বীপটি স্থানীয় মানুষ দ্বারা পশু চারণ, খড় এবং শস্য চাষ, বাণিজ্যিক মাছ ধরা, ফাঁদে ফেলা, শিকার এবং অন্যান্য বিনোদনমূলক ক্রিয়াকলাপের জন্য ব্যাপকভাবে ব্যবহৃত হয়। এই ক্রিয়াকলাপগুলো প্রায়শই বিপদগ্রস্থ উদ্ভিদ এবং প্রাণীদের আবাসস্থলগুলোতে অঘটন ঘটায়।
শেরপুর শহীদিয়া আলিয়া কামিল মাদ্রাসা
শেরপুর শহীদিয়া আলিয়া কামিল মাদ্রাসা বগুড়া জেলার শেরপুর উপজেলার একটি ঐতিহ্যবাহী আলিয়া মাদ্রাসা। মাদ্রাসাটি ইসলামি আরবি বিশ্ববিদ্যালয় অধিভুক্ত একটি কামিল মাদ্রাসা। এটির দাখিল ও আলিম সেকশন বাংলাদেশ মাদ্রাসা শিক্ষাবোর্ডের অধীনে পরিচালিত হয়ে থাকে। মাদ্রাসার বর্তমান অধ্যক্ষের নাম মো. হাফিজুর রহমান, তিনি ২০১৩ সাল থেকে অধ্যক্ষের দায়িত্ব পালন করছেন। ১৯৩৭ সালে তুরকান শাহের মাজারকে কেন্দ্র করে কিছু শিক্ষানুরাগী ব্যক্তি কর্তৃক মাদ্রাসাটি প্রতিষ্ঠিত হয়েছিলো। মাদ্রাসাটি শেরপুর উপজেলা ও বগুড়া জেলায় ইসলামি শিক্ষা বিস্তারে অবদান রেখেছে।
ইতিহাস
১৯৩৭ সালে বগুড়া জেলার শেরপুর উপজেলার কিছু ইসলামি শিক্ষানুরাগী ব্যক্তিদের উদ্যোগে মাদ্রাসাটি ২২ বিঘার জমির উপরে প্রতিষ্ঠিত করা হয়। সেই সময় এটি মূলত তুরকান শাহের মাজারকে কেন্দ্র করেই গড়ে উঠেছিলো। সেই সময়ে মাদ্রাসাটি প্রতিষ্ঠার উদ্দেশ্য ছিলো যাতে শেরপুর উপজেলায় ইসলামি শিক্ষা বিস্তারে গতি লাভ করে। সেই সময় স্থানীয় শিক্ষানুরাগী ব্যক্তিরা মাদ্রাসার নামে প্রায় ৫২ একর সম্পত্তি দান করেছিলেন, এই জমির আয়ের টাকাতেই মাদ্রাসা পরিচালিত হতো। এটি শেরপুর উপজেলা ও বগুড়া জেলায় ইসলামি শিক্ষা প্রচারে উল্লেখযোগ্য অবদান রেখেছে। ১৯৩৭ সালে প্রতিষ্ঠার পরে ৩ বছর পরেই মাদ্রাসাটি ব্রিটিশ সরকার কর্তৃক অনুমোদন লাভ করে। এরপর মাদ্রাসা শিক্ষার্থী সংখ্যা বৃদ্ধির সাথে সাথে ব্রিটিশ সরকার ও পাকিস্তান সরকার থেকে দাখিল ও আলিম শ্রেণী চালু অনুমতি পায়। এরপর মাদ্রাসাটিতে উন্নত ও উচ্চতর শিক্ষা প্রদানের জন্য ফাজিল শ্রেণী ও কামিল শ্রেণী চালু করা হয়।
এই মাদ্রাসার শিক্ষা ও অবকাঠামোর জন্য অধ্যক্ষ মাওলানা শামছুদ্দিনের বিশেষ ভূমিকা রয়েছে। তিনি একটানা ৪৫ বছর (১৯৬১-২০০৩) মাদ্রাসার অধ্যক্ষের দায়িত্ব পালন করে মাদ্রাসার অনেক উন্নয়ন করেন। তার নামে ২০২১ সালে ৬ তলা একটি ভবনের ভিক্তি প্রস্তর স্থাপন করা হয়। ২০০৬ মাদ্রাসাটির ফাজিল ও কামিল ডিগ্রির মানের পরিবর্তনের জন্য কুষ্টিয়া ইসলামী বিশ্ববিদ্যালয়ের অধিভুক্ত হয়। এরফলে ফাজিল ও কামিল পরীক্ষা উভয় মিলিয়ে সাধারণ শিক্ষার পূর্ণ স্নাতক ডিগ্রির সমমান লাভ করে। এরপরে ২০১৬ সালে ইসলামি আরবি বিশ্ববিদ্যালয় প্রতিষ্ঠা করা হলে মাদ্রাসাটি সেখানে স্থানান্তরিত করা হয়।
শিক্ষা কার্যক্রম
এই মাদ্রাসায় আলিয়া মাদ্রাসার সূচনা ইবতেদায়ী সেকশন থেকে সর্বোচ্চ শ্রেণী কামিল সেকশন পর্যন্ত পাঠদান করা হয়। মাদ্রাসার ফাজিল ও কামিল শ্রেণীতে বিটিআইএস (BTIS), বিএ (BA) ও বিএসএস (BSS) ডিগ্রি প্রদান করা হয়। মাদ্রাসায় আল কুরআন অ্যান্ড ইসলামিক স্টাডিজ, আল হাদিস অ্যান্ড ইসলামিক স্টাডিজ ও আরবি ভাষা নাকে তিনটি বিভাগ চালু রয়েছে।
হেফজ মাদ্রাসা
এই মাদ্রাসার অধীনে একটি হাফেজিয়া মাদ্রাসা পরিচালিত হয়। মাদ্রাসার শিক্ষার্থীরা একাডেমিক শিক্ষার পাশাপাশি সহিহভাবে কুরআন তেলাওয়াত শিক্ষার জন্য এটি প্রতিষ্ঠা করা হয়েছে। ২০২০ সালে এক প্রবাসীর অর্থায়নে হেফজ মাদ্রাসার আবাসিক হোস্টেল নির্মাণ করা হয়েছে।
সুযোগ-সুবিধা
মাদ্রাসাটি বগুড়া শহরের শেরপুর প্রাণকেন্দ্রে অবস্থিত, শিক্ষার্থীদের জন্য অনেক সুযোগ-সুবিধার ব্যবস্থা রয়েছে এই মাদ্রাসায়।
ক্লেয়ার হ্যারিস (নৃতত্ত্ববিদ)
ক্লেয়ার এলিজাবেথ হ্যারিস, (জন্ম ১৯৬৫) একজন ব্রিটিশ নৃতত্ত্ববিদ, শিল্প ইতিহাসবিদ এবং শিক্ষাবিদ, দক্ষিণ এশিয়া এবং তিব্বত বিশেষজ্ঞ। তিনি ১৯৯৮ সাল থেকে পিট রিভারস মিউজিয়ামে এশীয় সংগ্রহের তত্বাবধায়ক এবং ২০১৪ সাল থেকে অক্সফোর্ড বিশ্ববিদ্যালয়ের দৃশ্যকলা নৃবিজ্ঞানের অধ্যাপক। তিনি জুলাই ২০১৯ সালে ব্রিটিশ একাডেমী (এফবিএ), মানবিক ও সামাজিক বিজ্ঞানের জন্য যুক্তরাজ্যের জাতীয় একাডেমীর একজন সভ্য নির্বাচিত হন।
সরকারি আলিমুদ্দিন কলেজ
সরকারি আলিমুদ্দিন কলেজ লালমনিরহাট জেলার হাতিবান্ধায় অবস্থিত একটি শিক্ষা প্রতিষ্ঠান। এই কলেজটি ১৯৭০ সালে প্রতিষ্ঠিত হয়।
ইতিহাস
সরকারি আলিমুদ্দিন কলেজটি ১৯৭০ সালে মরহুম আলিমুদ্দিন এর ছেলে মরহুম আছিমুদ্দিন আহমেদ প্রতিষ্ঠা করেন। অত্র এলাকার জীবনমান উন্নয়নে বিশেষ ভুমিকা রাখেন প্রতিষ্ঠানটি। বর্তমান এই কলেজের শিক্ষার্থীর সংখ্যা প্রায় ১০ হাজার এর মত। অত্র এলাকার জননেতা মোতাহার হোসেন এর হাত ধরে কলেজটি শতভাগ ডিজিটালাইজেশন কাজ সম্পন্ন করেছে। এই কলেজে উচ্চ মাধ্যমিক থেকে শুরু করে মাস্টার্স পর্যন্ত শিক্ষা কার্যক্রম চালু আছে। তাছাড়াও প্রতিষ্ঠানটিতে বাংলাদেশ উন্মুক্ত বিশ্ববিদ্যালয় বিএবিএসএস কার্যক্রম চালু আছে।
ভারতীয় পুনর্মিলন
ভারতীয় পুনর্মিলন বলতে বর্তমান পাকিস্তান ও বাংলাদেশের সাথে ভারতের (ভারতীয় প্রজাতন্ত্রের) সম্ভাব্য একীকরণকে বোঝায়, যা ১৯৪৭ সালে ব্রিটিশ ভারত থেকে বিভক্ত হয়।
পটভূমি
১৯৪৭ সালে, ব্রিটিশ ভারত ভারত অধিরাজ্য ও পাকিস্তান অধিরাজ্যে বিভক্ত করা হয়, যার মধ্যে উত্তর পশ্চিম ভারত এবং পূর্ব ভারতের অংশ অন্তর্ভুক্ত ছিল। যারা দেশের বিভক্তির বিরোধিতা করেছিল তারা প্রায়শই সম্মিলিত জাতীয়তাবাদের মতবাদকে মেনে চলত। ভারতীয় জাতীয় কংগ্রেস, পাশাপাশি নিখিল ভারত আজাদ মুসলিম সম্মেলন ভারত বিভাগের বিরোধিতা করে; নিখিল ভারত আজাদ মুসলিম সম্মেলনের সভাপতি ও সিন্ধুর মুখ্যমন্ত্রী শাদীদ আল্লাহ বখশ সোমো বলেছিলেন যে, “পৃথিবীর কোনও শক্তিই তার বিশ্বাস ও প্রত্যয়কে কেড়ে নিতে পারে না এবং পৃথিবীর কোনও শক্তিকে ভারতীয় নাগরিক হিসাবে ভারতীয় মুসলমানদের তাদের ন্যায়বিচারের অধিকার হরণ করার অনুমতি দেওয়া হবে না। ”
রাজনৈতিক চিন্তাবিদরা
দ্য নেশন-এ, কাশ্মীরি ভারতীয় চিন্তাবিদ মার্কান্দে কাটজু একটি ধর্মনিরপেক্ষ সরকারের অধীনে পাকিস্তানের সাথে ভারতের পুনর্মিলনকে সমর্থন করেন। তিনি বলেন যে দেশভাগের কারণ হ'ল ব্রিটেনের বিভাজন ও শাসন নীতি, যা ব্রিটেন দেখেছিল যে হিন্দু ও মুসলমানরা একসাথে ভারতে তাদের উপনিবেশিক শাসনের বিরুদ্ধে আন্দোলন করার জন্য কাজ করেছে। কাটজু ভারতীয় পুনর্মিলনী সমিতির (আইআরএ) চেয়ারম্যান হিসাবে দায়িত্ব পালন করছেন, যিনি এই উদ্দেশ্যে প্রচার চালাতে চাইছেন।
আল্লামা মাশরাকির নাতি, পাকিস্তানি ঐতিহাসিক নাসিম ইউসুফও ভারতীয় পুনর্মিলনকে সমর্থন করেন এবং ৯ ই অক্টোবর ২০০৯ সালে কর্নেল বিশ্ববিদ্যালয়ে এশিয়ান স্টাডিজ সম্পর্কিত নিউইয়র্ক সম্মেলনে এই ধারণাটি উপস্থাপন করেন; ইউসুফ বলেন যে ভারত বিভাগটি খোদ ব্রিটিশদের স্বার্থ এবং তাদের বিভাজন ও শাসন নীতির ফলাফল, যা কমিউনিজমের বিস্তার রোধে সোভিয়েত ইউনিয়ন এবং ভারতের মধ্যে আরেকটি বাফার রাষ্ট্র গঠনের চেষ্টা ছিল, পাশাপাশি এই সত্য যে "জনগণ ও ভূখণ্ডের বিভাজন একটি অখণ্ড ভারতকে বিশ্বশক্তি হিসাবে আবির্ভূত হতে বাধা দিত ও দুই দেশকে মূল শক্তির উপর নির্ভরশীল রাখবে"।
ধর্মীয় গোষ্ঠী
কিংসলে মার্টিন পর্যবেক্ষণ করেন যে "ব্রিটিশরা যখন স্বাধীনতাতে রাজি হয়েছিল তখন হিন্দুরা ... উপমহাদেশের ঐক্য নষ্ট করার জন্য মুসলিম লীগকে ক্ষমা করেনি।" "প্রাচীন হিন্দু ধর্মগ্রন্থগুলিতে কল্পনা করা মাতৃভূমির কিছু অংশ" ভারত থেকে বিভক্ত হয়ে পড়েছিল বলে অনেক হিন্দু বিধ্বস্ত হয়। ভারতীয় জনসঙ্ঘ, একটি হিন্দু রাজনৈতিক সংগঠন অখণ্ড ভারতকে এর অন্যতম লক্ষ্য হিসাবে প্রতিষ্ঠা করে। হিন্দু জাতীয়তাবাদী সংগঠন রাষ্ট্রীয় স্বয়ংসেবক সংঘের মুখপাত্র রাম মাধব বলেছিলেন যে “আরএসএস এখনও বিশ্বাস করে যে একদিন ঐতিহাসিক কারণে ৬০ বছর আগে পৃথক হওয়া এই অংশগুলি আবারও শুভেচ্ছার মাধ্যমে একত্রিত হবে এবং অখণ্ড ভারত তৈরি করা হবে। ”
জুলাই ২০১৭ সালে ২০০ জন ইসলামিক আলেমদের একটি দল পুনেতে জড়ো হয় এবং ভারতীয় পুনর্মিলনকে আহ্বান জানিয়ে একটি বিবৃতি জারি করে:
ইসলামি সন্ত্রাসবাদী সংগঠন লশকর-ই-তাইয়েবা (এলইটি) গাজওয়াতুল হিন্দের ভবিষ্যদ্বাণী রচনা করেছে, যেখানে ভারত পাকিস্তানের কাছে পরাজিত হবে এবং মুসলিম শাসনের অধীনে ভারতীয় উপমহাদেশকে একীকরণ করা হবে।
বাংলাদেশ বিমান বাহিনীতে কর্মরত এয়ার মার্শালদের তালিকা
এটি বাংলাদেশ বিমান বাহিনীতে কর্মরত কর্মরত এয়ার মার্শালদের তালিকা। বর্তমানে বাংলাদেশ বিমান বাহিনীতে একজন এয়ার চিফ মার্শাল ও ১৩ জন এয়ার ভাইস মার্শাল আছেন। কোন এয়ার মার্শাল নেই।
বড়বিলা বিল
বড়বিলা বিল ময়মনসিংহ জেলার ফুলবাড়ীয়া উপজেলায় অবস্থিত দেশের বৃহৎ বিল।
বর্ণনা
প্রচুর পরিমাণ শাপলা, শালুক, পদ্ম ও জলজ উদ্ভিদের অভয়ারণ্য এ বিলটি। একে পদ্মবিল হিসেবেও অভিহিত করা হয়। বর্ষাকালে প্রচুর পরিমাণ মাছ পাওয়া যায়। নৌকায় চড়ে বিলের এক পাড় থেকে অন্য পাড়ে ঘুরে ঘুরে বিলের সৌন্দর্য্য উপভোগ করা যায়।
শ্যামল গুপ্ত
শ্যামল গুপ্ত (Shyamal Gupta) ( ৩ ডিসেম্বর, ১৯২২ - ২৮ জুলাই, ২০১০), বিংশ শতকের শেষার্ধের আধুনিক বাংলা রোমান্টিক গানের কিংবদন্তি গীতিকার  সুরকার ও  সঙ্গীত শিল্পী। বিশ শতকের পাঁচের দশক থেকে সত্তর দশক অবধি বাংলা গানের জনপ্রিয় গীতিকার হিসেবে যাঁরা খ্যাতির মধ্যগগনে ছিলেন তিনি তাঁদের অন্যতম । সে সময়ের স্বর্ণযুগের আধুনিক বাংলা গান ছাড়াও আকাশবাণীর রম্যগীতি, রাগাশ্রয়ী গান, লঘুসংগীত এবং বাংলা ছায়াছবির অসংখ্য কালজয়ী গান রচনায় তিনি তার উজ্জ্বল প্রতিভার সাক্ষর রেখে গেছেন।
সংক্ষিপ্ত জীবনী
শ্যামল গুপ্তের জন্ম ১৯২২ খ্রিস্টাব্দের ৩ ডিসেম্বর বৃটিশ ভারতের কলকাতায়। পৈতৃক আবাস ছিল বিহারের জামালপুরে। অবশ্য আদি বাসস্থান ছিল বর্তমান উত্তর চব্বিশ পরগনা জেলার হালিশহরে। তার পিতামহ ও পিতা মুঙ্গের কোর্টের আইনজীবী ছিলেন। শ্যামল গুপ্তের পড়াশোনা কলকাতায় স্কটিশ চার্চ স্কুল ও কলেজে। ১৯৪৫ খ্রিস্টাব্দে সেন্ট জেভিয়ার'স কলেজ, কলকাতা থেকে রসায়নশাস্ত্রে অনার্সসহ স্নাতক হন।
কর্মজীবন
স্নাতক হওয়ার পর প্রথমে মহারাষ্ট্রের পুণায় ভারত সরকারের মিলিটারি এক্সপ্লোসিভ ল্যাবরেটরিতে রসায়নাগরিক হিসাবে কর্মজীবন শুরু করেন। কিন্তু ১৯৪৭ খ্রিস্টাব্দে ইস্তফা দিয়ে কলকাতায় চলে আসেন। এক বৎসর বিজ্ঞাপনের কপি লেখার কাজ নেন। এরপর পুরোদস্তুর লেখালেখির কাজে আত্মনিয়োগ করেন।
সঙ্গীত জীবন
সঙ্গীত জীবনে তার প্রথম আবির্ভাব গায়ক হিসাবে। হিজ মাস্টার্স ভয়েস গ্রামোফোন কোম্পানিতে তিনটি গানের রেকর্ড করেন। তারপর গান গাওয়া ছেড়ে গান লেখা শুরু করেন এবং সেই সাথে চলচ্চিত্রে চিত্রনাট্য ও সংলাপ রচনাতেও মনোনিবেশ করেন।'বধূবরণ’ ও ‘পুতুলঘর’ ছায়াছবির কাহিনিকার ও চিত্রনাট্যকার ছিলেন তিনি। তারাপদ চক্রবর্তীর শিষ্য মণি ঘোষের কাছে মার্গ সঙ্গীতের প্রাথমিক পাঠ নেন। তবে রবীন্দ্রনাথ ঠাকুরের 'শেষসপ্তক' কবিতাগুচ্ছ তার গান রচনার মূল প্রেরণা। তিনি কবিতা লিখেছেন 'অরণি' 'অভ্যুদয়' 'একক' প্রভৃতি পত্রিকায়। ছোটগল্প লিখেছেন 'বসুমতী' ও 'সত্যযুগ' পত্রিকায়। তার রচিত গানের সংখ্যা প্রায় দু-হাজার। তার মধ্যে চলচ্চিত্রের জন্য লেখা গানের সংখ্যা প্রায় তিনশো। তার প্রকাশিত গীত সংকলন - 'আধুনিক গান'প্রকাশিত হয় ১৯৬৩ খ্রিস্টাব্দে। ১৯৬৬ খ্রিস্টাব্দে বিখ্যাত সঙ্গীত শিল্পী  সন্ধ্যা মুখোপাধ্যায়কে বিবাহ করেন।
তার লেখা গান গেয়েছেন সেকালের প্রায় সব খ্যাতনামা শিল্পীই। জগন্ময় মিত্র, যূথিকা রায়, সন্ধ্যা মুখোপাধ্যায়, প্রতিমা বন্দ্যোপাধ্যায়, লতা মঙ্গেশকর, আশা ভোঁসলে, সুপ্রীতি ঘোষ, রমা দেবী, ইলা বসু, গায়ত্রী বসু, বাণী ঘোষাল, আলপনা বন্দ্যোপাধ্যায়, কল্পনা মুখোপাধ্যায়, আরতি মুখোপাধ্যায়, নির্মলা মিশ্র, উৎপলা সেন, ললিতা ধরচৌধুরী, মাধুরী চট্টোপাধ্যায়, বনশ্রী সেনগুপ্ত, কৃষ্ণা বন্দ্যোপাধ্যায়, কণিকা বন্দ্যোপাধ্যায়, হৈমন্তী শুক্লা, হেমন্ত মুখোপাধ্যায়, তালাত মাহমুদ, শৈলেন মুখোপাধ্যায়, ধনঞ্জয় ভট্টাচার্য, মানবেন্দ্র মুখোপাধ্যায়, শ্যামল মিত্র, সতীনাথ মুখোপাধ্যায়, মান্না দে, পিন্টু ভট্টাচার্য, তরুণ বন্দ্যোপাধ্যায়, আব্দুল জব্বার,অনুপ ঘোষাল প্রমুখ স্বনামধন্য শিল্পীদের সুললিত কণ্ঠ-মাধুর্যে কালজয়ী হয়েছে তার গানগুলি।
১৯৪৭ খ্রিস্টাব্দে তার রচিত জীবনের প্রথম দুটো গান সুর দিয়ে গেয়েছিলেন সুরসাগর জগন্ময় মিত্র:
শ্যামল গুপ্তের চিত্রগীতির মধ্যে উল্লেখযোগ্য ছায়াছবিগুলি হল:
সম্মাননা
তপন সিংহ পরিচালিত 'হারমোনিয়াম' চলচ্চিত্রের জন্য গান লিখে তিনি পশ্চিমবঙ্গ সরকারের পুরস্কার লাভ করেন।
জীবনাবসান
কিংবদন্তি গীতিকার ও কবি শ্যামল গুপ্ত ২০১০ খ্রিস্টাব্দের ২৮ জুলাই ৮৮ বৎসর বয়সে কলকাতায় পরলোক গমন করেন।
বিষ্ণু রামকৃষ্ণ কারকারে
ডান|থাম্ব|200x200পিক্সেল| গান্ধী-হত্যায় অভিযুক্ত করা হয়, একটি গ্রুপ ছবি.  দাড়ানো: [[शंकर किस्तैया|শংকর কিস্তারিয়া,গোপাল গডসে, মদনলাল পাওয়া,দিগম্বর রামচন্দ্র বেঁজ। বসা: নারায়ণ আপ্তে, বীর সাভাকার, নাথুরাম গডসে, বিষ্ণু রামকৃষ্ণ কারকারে ]] বিষ্ণু রামকৃষ্ণ কারকারে(விஷ்ணு இராமகிருஷ்ண கார்க்கரே জন্ম : ১৯১০ - মৃত্যু  : ১৯৭৪) হিন্দু সাধারণ পরিষদের একটি নিবেদিত কর্মী।  এই ব্যক্তিকে মহাত্মা গান্ধী-হত্যা মামলায় যাবজ্জীবন কারাদণ্ড প্রদান করা হয়। তাকে ২০ জানুয়ারি ১৯৪৮ এ হত্যার চেষ্টা হয়।
আদালতে যখন গান্ধি হত্যাকাণ্ডের মামলা চলছিল তখন মদনলাল পাওয়া স্বীকার করেন যে, যেসব লোক এই ষড়যন্ত্রের মধ্যে অন্তর্ভুক্ত ছিল, পূর্বের কৌশল অনুযায়ী তাকে কেবল বোমা মেরে জনসভায় আতঙ্ক সৃষ্টি করার কাজ দেওয়া হয়েছিল। শেষ কাজ অন্য লোকের দায়িত্বে ছিল। যখন তাকে ছোটুরাম যাওয়ার  থেকে বাঁধা প্রদান করেছিলেন তিনি যেভাবেই সম্ভব হোক না কেন তিনি তার কাজ করে ফেলেছিলেন। সেইদিনের কৌশন যদিও অসফল হয়েছিল কিন্তু এই ঘটনার তথ্য সরকার তো পেয়েই গিয়েছিলেন যে, গান্ধির হত্যা যে কেউ যে কোনে সময় করে ফেলতে পারে। তাহলে তার সুরক্ষার চিন্তা করা উচিত ছিল?
গাই হার্টকাপ
গাই হার্টকাপ (১৩ মে ১৯১৯ - ১৮ মার্চ ২০১২) একজন লেখক এবং সামরিক ইতিহাসবিদ ছিলেন। তার প্রকাশিত কাজগুলি ২০ শতকের সামরিক প্রযুক্তির ইতিহাসের উপর দৃষ্টি নিবদ্ধ করে।
বোরলগ পুরস্কার
বোরলগ পুরস্কার হল একটি স্বীকৃতি বা সম্মাননা বা পুরস্কার। এটি একটি সার কোম্পানির পক্ষ থেকে প্রদান করা হয় শুধু মাত্র ভারতীয় বিজ্ঞানীদের বা কৃষিবীদদের। বিশেষ করে যাদের অবদান রয়েছে কৃষিক্ষেত্রে। ১৯৭২ সাল থেকে এই পুরস্কার দেওয়া হচ্ছে। এই পুরস্কারের নামকরণ করা হয়েছে নোবেল বিজয়ী নোরমান ই বোরলগের নামানুসারে। ভারতীয় রুপি অনুসারে এই পুরস্কারের মূল্য পাঁচ লক্ষ টাকা। সাথে থাকে একটি স্বর্ণের স্মারক ও সনদপত্র।
নোরমান ই বোরলগের নামে আরো কিছু পুরস্কার আছে যেমন আইএফএ নোরমান বোরলগ পুরস্কার। আরেকটি পুরস্কারের নাম বোরলগ গবেষোণা পুরস্কার।
হিশাম গাজ্জী
হিশাম গাজ্জী (هشام الغزي) (জন্ম: ১৯২৩) একজন সিরীয় আইনজীবী, প্রাক্তন ডেপ্যুটি মন্ত্রী এবং সংস্কারবাদী ইসলামি চিন্তাবিদ।
পরিবার
গাজ্জী পরিবার দামেস্কে চৌদ্দ শতাব্দী ধরে বসবাস করছেন। পরিবারটির বংশে পণ্ডিত ও বিচারকদের উল্লেখযোগ্য উপস্থিতি আছে।
জীবনী
১৯২৩ সালে জন্ম লাভ করা গাজ্জী আরব আইন ইনস্টিটিউট (বর্তমানে দামেস্ক বিশ্ববিদ্যালয়ের আইন অনুষদ) হতে স্নাতক লাভ করেন। তিনি অল্প সময় আইন অনুশীলন করে সিরিয়ার অর্থ মন্ত্রণালয়ে (১৯৪৭ - ১৯৮৬) কাজ করেন। এখানে তিনি ক্রমান্বয়ে সরকারি রাজস্ব দপ্তরের পরিচালক, ডেপ্যুটি মন্ত্রী এবং বিশেষ জীবাশ্ম বোর্ডের প্রধান হিসেবে দ্বায়িত্ব পালন করেন। কর্মরত অবস্থায় তিনি সুবিবেচনা, শৃঙ্খলা এবং দুর্নীতি বিরোধী অবস্থানের কারণে সুনাম অর্জন করেন।
চিন্তা ও আদর্শ
আধুনিক ও ঐতিহ্যবাহী ইসলামের উপর লেখা কিছু বইয়ে, গাজ্জী কুরআনের কিছু আয়াতের প্রথাগত ব্যাখ্যার সমালোচনা করেন। তিনি অনেক হাদিসের গ্রহণযোগ্যতা ও সংগতি নিয়েও সমালোচনা করেন। তিনি আল-ঘাইয়া (কোনো আইন তৈরির পেছনে উদ্দেশ্য ও উপকারিতা অনুসন্ধান), ইলাফ (মানবিক প্রতিষ্ঠান হিসেবে মানুষের মধ্যে পারস্পরিক সৌহার্দ্য ও অংশীদারিত্ব), তাহফুত আল-তুরাথ (ঐতিহ্যবাহী শিক্ষার অসংগতি) এবং আল-ইনসান আল-ধামির (সচেতনতার মাধ্যমে পরিচিত ও অবগত মানুষ) নামক বিষয়সমূহকে পুনরুজ্জীবিত ও পুনঃসংজ্ঞায়িত করেন। এসব বিষয়সমূহ তিনি মতবাদগত ও প্রাতিষ্ঠানিক নির্যাতন, অন্ধ অনুকরণ ও শূন্যবাদের বিরুদ্ধে এবং মানব চিন্তা ও কর্মের স্বাধীনতার পক্ষে ব্যবহার করেন। আইন বিষয়ে তার দক্ষতা ও অর্থনৈতিক বিষয়ে সচেতনতার পাশাপাশি সমাজতন্ত্রী মনোভাব ও পশ্চিমা লেখকদের সম্পর্কে জ্ঞান তার লেখায় একটি অনন্য বৈশিষ্ট্য (এবং উত্তেজনা) এনে দেয়। তিনি ক্রমশ ইসলামি বিষয়াদিতে সীমাবদ্ধ না থেকে বৃহত্তর মানব বৈশিষ্ট্য নিয়ে আলোচনা করতে থাকেন।
প্রধান প্রকাশনা
লেখকের লেখা কিছু বই নিম্নরুপ।
ময়মনসিংহ পলিটেকনিক ইনস্টিটিউট
ময়মনসিংহ পলিটেকনিক ইনস্টিটিউট  বাংলাদেশের অন্যতম প্রাচীন  সরকারি পলিটেকনিক ইনস্টিটিউট।
ইতিহাস
এটি ১৯৬৩ সালে প্রতিষ্ঠিত হয়। প্রথম বর্ষে মাত্র ১২০ জন ছাত্র-ছাত্রী এবং তিনটি টেকনোলজি (সিভিল, ইলেট্রিক্যাল, মেকানিক্যাল) নিয়ে ডিপ্লোমা-ইন-ইঞ্জিনিয়ারিং কোর্স চালু হয়। পরর্বতীতে ফার্ম টেকনোলজি নামে নতুন একটি প্রযুক্তি চালু হয়। ৮০-র দশকে যা ফার্ম টেকনোলজি পাওয়ার নামে রুপান্তরিত হয়। বর্তমানে অত্র প্রতিষ্ঠানে চার বছর মেয়াদী এই কোর্সে ৭টি টেকনোলজি চলমান রয়েছে।
অবস্থান
এ ইনস্টিটিউটটি মাসকান্দা এলাকায় অবস্থিত। এর উত্তরে ময়মনসিংহ মেডিকেল কলেজ, দক্ষিণে মাসকান্দা বাসষ্ট্যান্ড ,দক্ষিণ পশ্চিমে সরকারি মৎস প্রজনন কেন্দ্র ও কারিগরি প্রশিক্ষণ কেন্দ্র (টিটিসি)। ময়মনসিংহ রেলওয়ে স্টেশন থেকে এর দূরত্ব প্রায় ৩ কিলোমিটার দক্ষিণে।
ক্যাম্পাস
মূল ক্যাম্পাসে তিনতলা বিশিষ্ট একটি ভবন, অফিস, লাইব্রেরী, আধুনিক যন্ত্রপাতি সমৃদ্ধ তিনটি বড় ওয়ার্কশপ ভবন, ল্যবরেটরী এবং একটি ৪০০ জন ধারণ ক্ষমতা সম্পন্ন অডিটোরিয়াম।
এছাড়া মূল ভবনের দক্ষিণ পাশে রয়েছে মসজিদ ও শহীদ মিনার।
ছাত্রাবাস
ছাত্রদের জন্য দুটি এবং ছাত্রীদের জন্য একটি আবাসিক হল রয়েছে:
লাইব্রেরি
লাইব্রেরিতে একাডেমিক বইয়ের পাশাপাশি সাহিত্য, উপন্যাস, গল্প ও নাটকের বইয়ের বিশাল সমাহার৷
কৃষ্ণচূড়া চত্বর
ইনস্টিটিউটের অভ্যন্তরে "কৃষ্ণচূড়া চত্বর" নামের অত্যন্ত মনোরম একটি জায়গা রয়েছে।এই জাগাটি খুব ই সুন্ধর। এক অপুর্ব মনোরম পরিবেশ।
স্বাধীনতা দিবস (জর্ডান)
স্বাধীনতা দিবস ( عيد الاستقلال : ) জর্ডানের ইতিহাসে সবচেয়ে গুরুত্বপূর্ণ ঘটনা, যা ব্রিটিশ সরকারের কাছ থেকে তার স্বাধীনতাকে চিহ্নিত করে।
চেন্নাই মহানগর অঞ্চল
চেন্নাই মহানগর অঞ্চল, সিএমএ বা বৃহচ্চেন্নাই ভারতের চতুর্থ, এশিয়ার ২২তম এবং পৃথিবীর ৪০তম সর্বাধিক জনবহুল মহানগর এলাকা৷ বৃহচ্চেন্নাই বা সিএমএ-এর মধ্যে রয়েছে চেন্নাই শহর জেলা, পার্শ্ববর্তী কাঞ্চীপুরম, চেঙ্গলপট্টু, তিরুভেলুর জেলা এবং রাণীপেট জেলার অন্তর্গত আরক্কোণম৷ মহানগর অঞ্চলের নাগরিক পরিকল্পনা ও উন্নতকার্যের মূল কাণ্ডারী চেন্নাই নগরোন্নয়ন কর্তৃপক্ষ বা সিএমডিএ৷ ১৯৭৪ খ্রিস্টাব্দ থেকে চেন্নাই ও চেন্নাই শহরের আশেপাশের ১,১৮৯ বর্গকিলোমার অঞ্চল বর্তমানে সিএমএ এর অন্তর্গত এবং এই অঞ্চলের পরিকল্পনা উন্নয়নে রয়েছে নগরোন্নয়ন দপ্তর৷
স্বাধীনতা দিবস (জর্ডান)
প্রথম বিশ্বযুদ্ধের পর, গ্রেট আরব বিদ্রোহের হাশেমীয় সেনাবাহিনী বর্তমান জর্ডান দখল করে এবং সুরক্ষিত করে। অটোমান সাম্রাজ্যের বিরুদ্ধে মক্কার শরীফ হোসেনের নেতৃত্বে হাশেমীয়দের দ্বারা বিদ্রোহ শুরু হয়েছিল। বিদ্রোহটি ব্রিটেন এবং ফ্রান্স সহ প্রথম বিশ্বযুদ্ধের মিত্ররা সমর্থন করেছিল।
আমির আবদুল্লাহ এবং ব্রিটিশদের মধ্যে স্বাধীনতার বিষয়ে আলোচনা, চুক্তিটি ২২ মার্চ ১৯৪৬ সালে স্বাক্ষরিত হয়েছিল, জর্ডানের সম্পূর্ণ স্বাধীন হতে দুই বছর সময় লেগেছিল, ১৯৪৮ সালের মার্চ মাসে জর্ডান এটি ব্রিটেনে স্বাক্ষর করে আরেকটি চুক্তি যাতে জর্ডানের জন্য সার্বভৌমত্বের সমস্ত বিধিনিষেধ অপসারণ করা হয় সম্পূর্ণ স্বাধীন হতে
চেন্নাই মহানগর অঞ্চল
অর্থনীতি
সরকারি বিজ্ঞপ্তি বা ওয়েবসাইটে কোনো ভাবেই নতুনভাবে বিস্তৃত চেন্নাই মহানগরের জনসংখ্যা বিষয়ক তথ্য না থাকলেও ২০১৭ খ্রিস্টাব্দের শুরুর দিকের অনুমান অনুযায়ী সেই সময়ে চেন্নাই মহানগরের জনসংখ্যা ছিলো ১০ মিলিয়ন বা এককোটি৷ ২০১১ খ্রিস্টাব্দের জনগণনা অনুযায়ী চেন্নাই নগরী সহ বৃহচ্চেন্নাইয়ের জনসংখ্যা ছিলো ৮৬,৫৩,৫২১ জন৷
স্বাধীনতা দিবস (জর্ডান)
১৯৫৫ সালের ডিসেম্বরে জর্ডান জাতিসংঘ ও আরব লীগের পূর্ণ সদস্য হয়। স্বাধীনতার পর, জর্ডান ১৯৫২ সালে দুটি কক্ষ, সিনেট এবং প্রতিনিধি পরিষদের সমন্বয়ে তার সংসদ প্রতিষ্ঠা করে।
ছুটির দিনটি সাধারণত হাশিম হাউসের সদস্যদের পাশাপাশি বেসামরিক এবং সামরিক কর্মকর্তাদের দ্বারা উপস্থিত থাকা সরকারী অনুষ্ঠানের সাথে চিহ্নিত করা হয়। পুরষ্কার উপস্থাপনা, রাজনৈতিক বক্তৃতা এবং কূটনৈতিক সফর ছুটির দিনে সাধারণ ব্যাপার। জর্ডানের সশস্ত্র বাহিনীতে, রঙিন অনুষ্ঠানের উপস্থাপনা এবং জাতীয়/ইউনিট সামরিক কুচকাওয়াজ দিনের বেলায় সাধারণ, সেইসাথে রাজধানীতে ২১-বন্দুকের স্যালুট । বেসামরিক পর্যায়ে, একটি আতশবাজি প্রদর্শন এবং বিশেষ ধর্মীয় পরিষেবা সহ উত্সব অনুষ্ঠান এবং কার্যক্রম অনুষ্ঠিত হয়।
চেন্নাই মহানগর অঞ্চল
গঠন
তামিলনাড়ু রাজ্যের চেন্নাই মহানগর এলাকা চেন্নাই জেলা (পূর্বতন মাদ্রাজ), তৎসংলগ্ন শহর ও উপগ্রহ শহর নিয়ে গঠিত৷ দীর্ঘ কুড়ি বছরের উন্নয়নের ফলে এখানে রয়েছে আটটি পৌরসংস্থা ও ১৪ টি ক্ষুদ্রতর পৌরসভা৷ এই পুরো এলাকা চেন্নাই নগরোন্নয়ন কর্তৃপক্ষের রক্ষণাবেক্ষণাধীন৷ সংস্থাটি তামিলনাড়ু রাজ্যের নগরোন্নয়ন পরিকল্পনা, গৃহ ও পরিবহন দপ্তরের সমন্বয়ে গঠিত৷ শহরের পরিকল্পনামাফিক সৌন্দর্যায়ন, সুযোগ সুবিধা বৃদ্ধি ও পরিকাঠামোগত উন্নতির কারণে সিএমডিএ গঠিত হয়৷ তবে চেন্নাই নগর জেলার বাইরে কাঞ্চীপুর, তিরুভেলুর জেলার অঞ্চলগুলি তুলনামূলক কম উন্নত৷
বর্তমানে বৃহচ্চেন্নাইতে রয়েছে চেন্নাই ও আবাড়ি শহর, ৮ টি পৌরসভা, ১১ টি নগর পঞ্চায়েত এবং ১০ টি পঞ্চায়েত সমিতির মোট ১৭৯ টি গ্রাম পঞ্চায়েত৷ চেন্নাই মহানগর অঞ্চলের আয়তন ১,১৮৯ বর্গ কিলোমিটার৷
চেন্নাই মহানগর অঞ্চলের অন্তর্গত চেন্নাই জেলার আয়তন ৪২৬ বর্গ কিলোমিটার এবং রয়েছে ১০ টি তালুক, তিরুভেলুর জেলার অংশ বিশেষের আয়তন ৬৩৭ বর্গকিলোমিটার এবং কাঞ্চীপুরম-চেঙ্গলপট্টু জেলার অংশ বিশেষের আয়তন ৩৭৬ বর্গ কিলোমিটার৷ সম্পূর্ণ এলাকার মধ্যে রয়েছে ৩,০০০ টি জলাশয়, যদিও অধিকাংশ জলাশয়ই ব্যবসায়ী ও ছোট বড় সম্প্রদায় দ্বারা অবৈধভাবে দখলকৃত৷
আগামী পরিকল্পনা অনুসারে সম্পূর্ণ তিরুভেলুর ও কাঞ্চীপুরম জেলা ছাড়াও রাণীপেট জেলার আরক্কণম ও নেমিলি তালুকদুটিও বৃহচ্চেনাইয়ের অংশীভূত হতে হলেছে৷ এই পরিকল্পনায় চেন্নাই মহানগর অঞ্চলের আয়তন ১,১৮৯ বর্গ কিলোমিটার থেকে সাতগুণের অধিক বৃদ্ধি পেয়ে ৮,৮৭৮ বর্গ কিলোমিটার হবে বলে কর্তৃপক্ষ আশাবাদী৷ যদিও এক্ষেত্রে কৃষকদের কাছ থেকে বিপুল প্রতিরোধ আসতে চলেছে বলে আশঙ্কাও রয়েছে৷ সরকার মূল শহরের অঞ্চলগুলি সর্বাধিক সদ্ব্যবহারে উদ্যোগী৷ বর্তমানে চেন্নাই মহানগর অঞ্চল কর্তৃপক্ষের নিকট ৩-৪,০০০ বর্গকিলোমিটার অঞ্চলে উন্নতির ঝোঁক অধিক৷
সম্প্রসারণ
১৯৭১ খ্রিস্টাব্দের তামিলনাড়ু টাউন এন্ড কান্ট্রি প্ল্যানিং আইনের ৪৯ নং ধারা অনুযায়ী চেন্নাই নগরোন্নয়ন কর্তৃপক্ষ চেন্নাই মহানগরের উন্নয়ন ও রক্ষণাবেক্ষণের দায়িত্বে রয়েছে৷
২০১১ খ্রিস্টাব্দে প্রথমবার চেন্নাইয়ের সম্প্রসারণের সিদ্ধান্ত নেওয়া হয়৷ শ্রীপেরুম্বুদুর, কীলমবক্কম, তিরুভেলুর এবং মারাইমালাইনগর অঞ্চলের দ্রুত উন্নতির পর এগুলি চেন্নাই নগরোন্নয়ন দপ্তরের অন্তর্ভুক্ত করা হয়৷ তবে চেন্নাই মহানগরের আয়তন ১৯৭৪ খ্রিস্টাব্দের সময়কার ১,১৮৯ বর্গ কিলোমিটার আয়তনই রয়ে যায়৷
সিএমডিএ-এর সচিব দ্বিতীয় প্রস্তাবটিকেই অধিক প্রাধান্য দিয়েছিলেন৷ জাতীয় রাজধানী অঞ্চল দিল্লির ধাঁচে আরো একটি পরীক্ষামূলক পরিকল্পনার প্রস্তাব দেওয়া হয়৷ পরিবহন, পরিকাঠামো ও পরিষেবাগত ভাবে এই বৃহচ্চেনাইয়েই পরিকল্পনা জরুরি ববে তারা চিহ্নিত করূন৷
২০১৭ খ্রিস্টাব্দের ৩রা জুলাই তামিলনাড়ু সরকারের গৃহ ও নগরোন্নয়ন মন্ত্রী উদুমালাই কে. রাধাকৃষ্ণণ ২০১১ খ্রিস্টাব্দে চেন্নাই নগরোন্নয়ন দপ্তরের দ্বিতীয় প্রস্তাবে সম্মতি জানায়৷